《畏虎行》
宋代·刘黻

於菟伏林薄，樵者远斤斧。
宁甘骨肉饥，毋蹈爪牙苦。
山居聚落消，十室九闭户。
形影自相吊，祝神为驱祸。
兽毒犹可逃，急征罄罍鬴。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。